钦定古今图书集成/明伦汇编/氏族典/第187卷 > 萧会理
## 钦定古今图书集成/明伦汇编/氏族典/第187卷 > 萧会理

按《梁书南康简王绩传》：“绩子会理，字长才，少聪慧，好
文史。年十一而孤，十五拜轻车将军、湘州刺史，领石
头戍军事。迁侍中，兼领军将军。寻除宣惠将军、丹阳
尹，置佐史。出为使持节、都督南北兖州、徐、青、冀、东徐、
谯七州诸军事、平北将军、南兖州刺史。太清二年，侯
景围京邑，台城陷，侯景遣前临江太守董绍先以高”
祖手敕，召会理至京，景以为侍中、司空，兼中书令。虽
在寇手，每思匡复，潜布腹心，要结壮士。时范阳祖皓
斩绍先，据广陵城起义，期以会理为内应。皓败，辞相
连及景矫诏免会理官，犹以白衣领尚书令。是冬，景
往晋熙，京师虚弱，会理复与柳敬理谋举大事。于时
百姓厌贼，咸思用命，后事不果，遇害。